AARHUS: Østjyllands Politi har tidligere fundet skydevåben i området omkring Marienlystparken i Hasle i Aarhus V, som bandemedlemmer har gemt i forbindelse med den konflikt, de i øjeblikket har kørende.

Derfor har Østjyllands Politi besluttet at gennemsøge området torsdag med hjælp fra politihunde og eksperter fra Forsvarets Advanced Search Team.

- Vi vil have våbnene væk fra gaden, og vi har tidligere fundet blandt andet skydevåben i området, så nu trevler vi et stort område igennem for at se, hvad vi kan finde. Finder vi våben, så bliver de selvfølgelig undersøgt for tekniske spor for at se, om vi kan finde frem til, hvem der haft fingrene i det, siger politiinspektør Jesper Bøjgaard Madsen.

Godt 10 hundevogne er på stedet torsdag morgen, og deltager i eftersøgningsarbejdet.